google/wiki40b huggingface dataset:
निर्मला श्रीवास्तव

प्रारंभिक जीवन

निर्मला देवी का जन्म २१ मार्च १९२३ को भारतीय राज्य मध्य प्रदेश के छिंदवाड़ा जिले में, एक ईसाई परिवार में हुआ था। उनके पिता का नाम प्रसादराव साल्वे तथा माता का नाम कोर्नेलिया साल्वे था। निर्मला देवी के अनुसार उनका परिवार शालिवाहन राजवंश से प्रत्यक्ष रूप से संबंधित था।
जन्म के समय उनके निष्कलंक रूप को देखकर उन्हें 'निर्मला' नाम दिया था तथा बाद के वर्षों में वे अपने अनुयायियों में श्री माताजी निर्मला देवी के नाम से प्रसिद्ध हुईं। उनके मातापिता ने भारत के स्वतंत्रता संग्राम में अग्रणी भूमिका निभाई थी। उनके पिता के महात्मा गाँधी के साथ नजदीकी संबंध थे। वे स्वयं भी भारत की संविधान सभा के सदस्य थे तथा उन्होंने स्वतंत्र भारत के संविधान को लिखने में मदद की थी। उन्हें १४ भाषाओं का ज्ञान था। उन्होंने कुरान का मराठी भाषा में अनुवाद किया था। निर्मला देवी की माता वो प्रथम भारतीय महिला थीं जिन्हें गणित में स्नातक की ऑनर्स उपाधि प्राप्त हुई थी। 
निर्मला जी का बचपन उनके नागपुर के पैतृक निवास में बीता था। युवा होने पर निर्मला देवी अपने माता पिता के साथ गाँधीजी के आश्रम में रहने लगीं। गांधीजी ने निर्मला देवी के विवेक और पांडित्य को देखकर उन्हें निरंतर प्रोत्साहन दिया। अपने माता पिता के समान निर्मला देवी ने भी स्वतंत्रता संग्राम में हिस्सा लिया और, १९४२ में गांधीजी के असहयोग आन्दोलन में सक्रिय भागीदारी के कारण निर्मला देवी को भी अन्य स्वतंत्रता संग्राम सेनानियों के साथ जेल जाना पड़ा।
निर्मला देवी के अनुसार उन्हें जन्म से ही मनुष्य के सम्पूर्ण नाड़ी तंत्र का ज्ञान था, साथ ही वो इसके उर्जा केन्द्रों से भी परिचित थीं। परन्तु इस सम्पूर्ण ज्ञान को वैज्ञानिक आधार देने तथा वैज्ञानिक शब्दावली के अध्ययन हेतु उन्होंने क्रिश्चियन मेडिकल कॉलेज, लुधियाना और बालकराम मेडिकल कॉलेज, लाहौर से आयुर्विज्ञान एवं मनोविज्ञान का अध्ययन किया था।
भारत की स्वतंत्रता प्राप्ति से कुछ समय पहले 1947 में, निर्मला जी ने चंद्रिका प्रसाद श्रीवास्तव नामक एक उच्चपदासीन भारतीय प्रशासनिक अधिकारी से शादी कर ली। चंद्रिका प्रसाद श्रीवास्तव, ने बाद में लाल बहादुर शास्त्री के प्रधानमंत्री कार्यकाल के दौरान संयुक्त सचिव के रूप में कार्य किया, उन्हें इंग्लैंड की महारानी द्वारा मानद नाइटहुड भी प्रदान किया गया। निर्मला देवी की दो बेटियां, कल्पना श्रीवास्तव और साधना वर्माहैं। 1961 में, निर्मला जी ने "यूथ सोसायटी फॉर फिल्म्स" की शुरुआत युवाओं में राष्ट्रीय, सामाजिक और नैतिक मूल्यों को बढ़ावा देने के लिए की थी। वह केन्द्रीय फिल्म प्रमाणन बोर्ड की सदस्य भी रहीं।
जयश्री ओडिन

जयश्री काक ओडिन एक कश्मीरी लेखिका है जो अमेरिका के हवाई विश्वविद्यालय में प्रोफेसर है।
उनका शोध शैव दर्शन और कश्मीर की कवियित्री लल्लेश्वरी पर हुआ है। उन्होंने कश्मीर की सूफी ऋषि परम्परा पर भी लिखा है और नन्द ऋषि की कविताओं का अनुवाद किया है।
उन्होंने टेक्नालिजी और समाज पर भी शोध किया है।
2017 मैनचेस्टर एरेना बमबारी

हमला

घटना ब्रिटेन के मैनचेस्टर स्थित उस इंडोर स्टेडियम में हुई जहा एरियाना ग्रैंडे का कंसर्ट चल रहा था।
स्टेडियम में घटना के समय 21 हजार लोग मौजूद थे लेकिन जैसे ही कंसर्ट समाप्त हुआ तभी हमलावर ने खुद को उड़ा लिया।

हमलावर

आत्मघाती हमलावर 22 वर्षीय सलमान आब्दी के रूप में पहचान की गई उसके माता पिता लीबिया के पूर्व तानाशाह मुअम्मर गद्दाफी के शासन काल में भाग कर ब्रिटेन आए थे।
प्रत्यक्षवाद (राजनीतिक)

प्रत्यक्षवाद की आलोचना

प्रत्यक्षवाद के परवर्ती समर्थकों ने कॉम्टे द्वारा दी गई प्रत्यक्षवादी व्याख्या को अस्वीकार कर दिया। इन विद्वानों ने मैक्स वेबर, विएना सर्किल, टी0डी0 वैल्डन, मोरिट्ज श्लिक, लुड्विख़ विट्जेंस्टाइन तथा ए0जे0 एयर शामिल हैं। इन विद्वानों को नव-प्रत्यक्षवादी या तार्किक प्रत्यक्षवादी कहा जाता है। वेबर ने कहा कि विज्ञान हमें इस बात का उत्तर नहीं देता है कि हमें क्या करना चाहिए और किस प्रकार का जीवन जीना चाहिए। शैक्षिक ज्ञान हमें सृष्टि के अभिप्राय की व्याख्या करने में कोई मदद नहीं करता। इसलिए इसके बारे में परस्पर विरोधी बातों में सामंजस्य कायम नहीं किया जा सकता। राजनीतिक दर्शन की व्याख्या प्रत्यक्षवाद के सिद्धान्त के आधार पर कभी नहीं की जा सकती। क्योंकि राजनीति-दर्शन अपनी-अपनी अभिरुचि का विषय है और इसे अनुभवात्मक दृष्टि से परखना मूर्ख्रता है। इस तरह राजनीतिक-दर्शन के बारे में प्रत्यक्षवाद मददगार न होने के कारण आलोचना का पात्र बना है।
आगे चलकर उत्तरव्यवहारवादियों ने भी राजनीति-विज्ञान में प्रत्यक्षवाद की आलोचना की है क्योंकि यह मूल्य-निरपेक्ष दृष्टिकोण का समर्थक है। समकालीन चिन्तन में आलोचनात्मक सिद्धान्त के अन्तर्गत प्रत्यक्षवाद पर जो प्रहार हुआ है, वह ध्यान देने योग्य है। हरबर्ट मारक्यूजो का कहना है कि आज के युग में राजनीति विज्ञान की भाषा को प्राकृतिक विज्ञान की भाषा के अनुरूप ढालने की कोशिश हो रही है ताकि मनुष्य अपने सोचने के ढंग से यथास्थिति का समर्थक बन जाए।
कुछ आलोचकों का कहना है कि यदि कॉम्टे की प्रत्यक्षवाद की योजना सफल हो जाए तो वह नई तरह की पोपशाही को जन्म देगी जिसमें स्वर्ण, सुरा और सुन्दरी तीनों को जोड़कर लोगों को मौज मस्ती के लिए खुला छोड़ दिया जाएगा। इससे स्पष्ट है कि कॉम्टे का प्रत्यक्षवाद ‘Laissezfaire’ के सिद्धान्त का समर्थक है।
उपरोक्त विवेचन से हमें यह निष्कर्ष नहीं निकालना लेना चाहिए कि कॉम्टे का प्रत्यक्षवाद कोरी कल्पना या कोरा आदर्शवाद है। सत्य तो यह है कि आगे चलकर जे0 एस0 मिल जैसे विचारक भी कॉम्टे के प्रत्यक्षवाद का प्रभाव पड़ा। रिचर्ड कान्ग्रीव तथा हरबर्ट स्पेन्सर जैसे विचारक भी कॉम्टे से प्रभावित हुए। कॉम्टे का प्रत्यक्षवाद राजनीति-विज्ञान की एक महत्वपूर्ण विचारधारा और सिद्धान्त है। इसी कारण कॉम्टे प्रत्यक्षवाद के जनक हैं और प्रत्यक्षवाद के सिद्धान्त व विचारधारा के रूप में उनकी देन शाश्वत् महत्व की है जो आज भी वैज्ञानिक अध्ययन का आधार है
दुर्लुङ

जनसंख्या

नेपाल के २००१ का जनगणना अनुसार दुर्लुङ का जनसंख्या ३३४६ है। इसमै पुरुष ४६% और महिला ५४% है।
गालीआना का महिल

पार्क

इसके पास के इलाके को अल मुनिया अल नोरा कहा जाता है। इसमें बोटानिक गार्डन इब्न अल वाफिद भी मौजूद है। ये आपने सिन्जाई के कामों के लिए मशहूर है। जिसके सबूत आज भी मिलते हैं।

20वीं सदी

1950 ई. के बाद इसकी मुरम्न्त की गयी और इसको आज के वर्तमान दिखावट दी गयी।
ओनेगा झील

किझ़ी द्वीप

इस झील में किझ़ी द्वीप स्थित है, जो अपनी लकड़ी की इमारतों के लिये प्रसिद्ध है। यह जगह-जगह से लाई हुई काठ से सैंकड़ों वर्षों के काल में बनाई गई थीं।
गुलाम मुस्तफा खार

ग़ुलाम मुस्तफ़ा खार, एक पाकिस्तानी राजनेता और नवंबर १९७३ से मार्च १९७४ तक पंजाब के मुख्यमंत्री थे। तथा वे पंजाब के राज्यपाल भी रह चुके हैं
नारायण सेवा संस्थान, उदयपुर

कार्य

यह संस्थान पिछले 23 वर्षो से पोलियो रोगियों को मुफ्त आपरेशन के साथ बैशाखी और तिपहिया वाहन उपलब्ध कराता है तथा स्वरोजगार के लिए प्रशिक्षण उपलब्ध कराता आ रहा है। नारायण सेवा संस्थान में देश के अलावा अफ्रीकी और यूरोपीय देशों के पोलियो पीड़ित भी आपरेशन के लिए आते हैं।
संस्थान में अब तक 73,500 से अधिक पोलियों के नि:शुल्क आपरेशन हो चुके हैं। करीब एक लाख 70 हजार बैशाखियों के साथ ही संस्थान ने हजारों तिपहिया साइकिलों का भी वितरण विकलांगों के बीच किया है।
संस्थान ने पूरी दुनिया में पोलियो से होने वाली विकलांगता के खिलाफ अपने अभियान से पोलियो रोगियों में एक आशा का संचार किया है। संस्थान देश के कोने-कोने में अपना शिविर लगाता है।
संस्थान के इन सेवा कार्यो को देखते हुए भारत सरकार ने नारायण सेवा संस्थान के संस्थापक कैलाश चंद्र अग्रवाल को पद्मश्री से सम्मानित किया है।
जल भराव

कारण

घर के आसपास या बाहर में कहीं किसी गड्डे के कारण बारिश होने पर वहाँ बारिश का पानी ठहरने लगता है।
आदी आगाशे

आदी आगाशे उर्फ ​​आदित्य आगाशे (जन्म 10 जून 1 99 7) एक मराठी गायक-गीतकार हैं जो अंग्रेजी गाने गाती है और लिखते हैं। वह संगीत निर्देशक मंदार आगाशे के पुत्र हैं। क्रिकेटर ज्ञानेश्वर आगाशे का पोता है और चंद्रशेखर आगाशे का पोता है। वह एक अभिनेता के रूप में काम करता है वे ब्राह्मण प्राकृतिक उत्पादों के माध्यम से विपणन अधिकारियों का विपणन कर रहे हैं।
मनमाड जंक्शन रेलवे स्टेशन

इतिहास

16 अप्रैल 1853 को पहली ट्रेन मुंबई से ठाणे तक चली। मई 1854 तक, ग्रेट इंडियन पेनिनसुला रेलवे की मुंबई-ठाणे लाइन को कल्याण रेलवे स्टेशन तक विस्तारित किया गया। 1860 में बना भुसावल जंक्शन रेलवे स्टेशन 1860 के मध्य तक यातायात के लिए खुला नहीं था। यह रेलमार्ग 1866 में खंडवा तक और फिर 1867 में नागपुर तक विस्तारित की गई थी। वर्तमान में, मनमाड जंक्शन रेलवे स्टेशन कई भारतीय शहरों जैसे मुंबई सीएसटी, पुणे जंक्शन और अंडरसेक्रेटरी जंक्शन से जुड़ा है। मनमाड रेलवे स्टेशन को भारतीय रेलवे के शीर्ष सौ सबसे अधिक बुक किए गए स्टेशनों में से एक के रूप में स्थान दिया गया है।

सुविधाऐ

यहां आने वाले ट्रेनों को संभालने के लिये 6 प्लेटफार्म उपलब्ध है। स्टेशन पहुंचने के लिये टेक्सी, आटो उपलब्ध है। 2017 से मनमाड जंक्शन रेलवे स्टेशन पर वाई-फाई सभी के लिये उपलब्ध है।

लंगर

मनमाड स्टेशन सचखंड एक्सप्रेस मार्ग पर पहला पड़ाव है, जो श्री अमृतसर साहिब से सचखंड श्री हजूर साहिब, नांदेड़ तक जाता है। सिख तीर्थयात्री अक्सर इस मार्ग पर ट्रेन से यात्रा करते हैं। प्रत्येक दिन मनमाड़ का स्थानीय सिख समुदाय, श्रद्धालुओं और अन्य नागरिकों के लिए नि:शुल्क भोजन लंगर का आयोजन करता है। लंगर शब्द सिख धर्म में इस्तेमाल किया जाने वाला शब्द है, जहां लोगों को नस्ल, लिंग, जाति आदि की परवाह किए बिना मुफ्त भोजन उपलब्ध कराया जाता है।

आधारभूत संरचना

मनमाड स्थित सेंट्रल इंजीनियरिंग वर्कशॉप के दो विंग हैं। गर्डर पुल का निर्माण संरचनात्मक यार्ड में किया जाता है, जबकि अन्य निर्माण गतिविधियों को सामान्य यार्ड और कार्यशाला में किया जाता है।

विकास

निफाड़-मनमाड-नंदगांव सेक्टर में रेलवे को विद्युतीकृत किया गया था और लोकोमोटिव (डीजल और इलेक्ट्रोमोटिव डीजल) को 1968 और 1969 के बीच इलेक्ट्रिक में बदल दिया गया था। मनमाड में ट्रेनों की आपूर्ति और नियंत्रण के लिए एक इलेक्ट्रिक लोकोमोटिव यात्रा शेड है।
मध्य रेलवे ने दौंड और मनमाड के बीच रेलमार्ग के दोहरीकरण की योजना बनाई है।
लिजिआंग, युन्नान

लिजिआंग (चीनी: 丽江市, अंग्रेज़ी: Lijiang) चीन के युन्नान प्रान्त के पश्चिमोत्तरी भाग में एक विभाग-स्तरीय शहर है। सन् २०१० में इसकी आबादी १२,४४,७६९ अनुमित की गई थी। यह युन्नान की सिचुआन प्रान्त के साथ लगी सरहद के पास है और चिंगहई-तिब्बत पठार और युन्नान-गुइझोऊ पठार के संगम पर स्थित है। यहाँ का मौसम बहुत अच्छा माना जाता है हालांकि कभी-कभार सर्दियों में तापमान शून्य से नीचे चला जाता है। लीजिंग में नाशी समुदाय के बहुत से लोग रहते हैं, जिनके अपने रीति-रिवाज हैं और जो किसी ज़माने में भारत-तिब्बत व्यापार में अहम भूमिका निभाते थे।
श्याओमी

गोपनियता

शाओमी पर आरोप लगते रहे हैं कि उसके फोन चुपके से यूज़र डेटा को रिमोट सर्वर पर भेजते हैं। सिक्यॉरिटी सॉफ्टवेयर और सल्यूशंस कंपनी एफ-सिक्यॉर ने आरोप लगाया था कि उसके फोन बिना उपयोगकर्ता के जानकारी के उसके निजी जानकारी को अपने चीन में स्थित सर्वर में भेज रही है। एफ-सिक्यॉर कंपनी ने इसके एक फोन रेडमी को जाँच के लिए चुना और उसमें संपर्क जानकारी, कॉल आदि की जानकारी डाली और यह सभी जानकारी सभी सर्वर के द्वारा चले गए। फोन यह कार्य तब भी करती है जब कोई क्लाउड खाता बनाता है।
पहले कंपनी ने इससे इंकार कर दिया की यह कोई भी जानकारी नहीं भेजती। लेकिन बाद में जब एफ-सिक्यॉर ने यह साबित किया की शाओमी उपयोगकर्ता की जानकारी को चीनी सर्वर में बिना बताए भेजती है तो वह मान जाती है और कहती है कि यह केवल क्लाउड सक्रिय रहने से ही करती है। लेकिन शाओमी के गोपनियता के लेख में यह लिखा हुआ है कि कंपनी उपयोगकर्ता की जानकारी जैसे कॉल, संदेश उसके इंतिहास आदि को ले सकती है और उससे वह कंपनी को बेहतर बनाने के लिए उपयोग करती है।
वहीं भारतीय वायु सेना ने चेतावनी जारी किया की यह कंपनी भारतीय लोगों की निजी जानकारी चीनी सरकार तक पहुँचाती है। भारतीय वायु सेना ने कहा है कि शाओमी स्मार्टफोन्स पर यूज़र डेटा को चीन के सर्वर में भेजने के आरोप लगते रहे हैं, जिससे कि इसकी वजह से जासूसी हो सकती है। सेना ने अपने अधिकारियों को एक अलर्ट जारी करके शाओमी स्मार्टफोन्स इस्तेमाल न करने के लिए कहा है।
इसके अलावा फोनअरीना के जाँच में यह पता चला की यह फोन 42.62.48.0-42.62.48.255 के बीच आने वाले एक जालस्थल पर जानकारी भेजता है। यह www.cnnic.cn की वैबसाइट है जिसके जो चीन की एक कंपनी मिनिस्ट्री ऑफ इन्फर्मेशन इंडस्ट्री है।

भारत में प्रतिबंधित

दिल्ली उच्च न्यायालय ने 9 दिसम्बर 2014 को एफ़आरएएनडी के तहत शाओमी को भारत में चीन से मोबाइल लाकर बेचने पर 5 फरवरी 2015 तक प्रतिबंधित कर दिया। लेकिन 16 दिसम्बर को उसे न्यायालय से क्वालकॉम वाले फोन बेचने का अधिकार मिल गया। लेकिन उसने उसके बिना दूसरे चिपसेट के साथ कई फोन बेचे। लेकिन उसने इस बात को मानने से इंकार कर दिया।
अद्भुत

वर्णन

साहित्यकारों द्वारा परिभाषाहिन्दी के आचार्य देव ने अद्भुत रस का यह लक्षण किया है - 
‘आहचरज देखे सुने बिस्मै बाढ़त। 
चित्त अद्भुत रस बिस्मय बढ़ै अचल सचकित निमित्त’।
भरतमुनि ने वीर रस से अद्भुत की उत्पत्ति बताई है तथा इसका वर्ण पीला एवं देवता ब्रह्मा कहा है। 
विश्वनाथ के अनुसार इसके देवता गन्धर्व हैं। 
‘विस्मय’ की परिभाषा ‘सरस्वतीकण्ठाभरण’ में दी गई है - ‘विस्मयश्चित्तविस्तार: पदार्थातिशयादिभि:’ किसी अलौकिक पदार्थ के गोचरीकरण से उत्पन्न चित्त का विस्तार विस्मय है। 
विश्वनाथ ने ‘साहित्यदर्पण’ में इस परिभाषा को दुहराते हुए विस्मय को चमत्कार का पर्याय बताया है - ‘चमत्कारश्चित्तविस्तार रूपो विस्मयापरपर्याय:’ [3]। अतएव चित्त की वह चमत्कृत अवस्था, जिसमें वह सामान्य की परिधि से बाहर उठकर विस्तार लाभ करता है, ‘विस्मय’ कहलायेगी। वास्तव में यह विस्मय या चमत्कार प्रत्येक गहरी अनुभूति का आवश्यक अंग है और इसीलिए यह प्रत्येक रस की प्रतीति में वर्तमान रहता है। 
भानुदत्त ने कहा है कि विस्मय सभी रसों में संचार करता है। 
विश्वनाथ रसास्वाद के प्रकार को समझाते हुए कहते हैं कि रस का प्राण ‘लोकोत्तर चमत्कार’ है [4] और इस प्रकार सर्वत्र, सम्पूर्ण रसगर्भित स्थानों में अद्भुत रस माना जाना चाहिए। इस सम्बन्ध में उन्होंने निम्नलिखित पंक्तियाँ उद्धृत की हैं - 
‘रसे सारश्चमत्कार: सर्वत्राप्यनुभुयते। तच्चमत्कारसारत्वे सर्वत्राप्यद्भुतो रस:। 
तस्मादद्भुतमेवाह कृती नारायणो रसम्।’ [5] अर्थात सब रसों में चमत्कार साररूप से (स्थायी) होने से सर्वत्र अद्भुत रस ही प्रतीत होता है। अतएव, नारायण पण्डित केवल एक अद्भुत रस ही मानते हैं।
मनोवैज्ञानिकों के अनुसार 
मनोविज्ञानियों ने भी विस्मय को प्रधान भावों में गृहीत किया है तथा उसकी प्रवृत्ति ‘जिज्ञासा’ से बताई है। वास्तव में आदिम मानव को प्रकृति की क्रीड़ास्थली के संसर्ग में भय एवं आश्चर्य अथवा विस्मय, इन दो भावों की ही मुख्यतया प्रतीति हुई होगी। कला एवं काव्य के आकर्षण में विस्मय की भावना सर्वाधिक महत्त्व रखती है। कवि एवं कलाकार जिस वस्तु का सौन्दर्य चित्रित करना चाहते हैं, उसमें कोई लोक को अतिक्रान्त करने वाला तत्व वर्तमान रहता है, जो अपनी असाधारणता से भाव को अभिभूत कर लेता है। अंग्रेज़ी साहित्य के रोमांटिक कवियों ने काव्य की आत्मा विस्मय को ही स्वीकार किया था। अतएव, अद्भुत रस का महत्त्व स्वयं सिद्ध है। साहित्य शास्त्रियों ने रस के विरोध एवं अविरोध का व्याख्यान किया है।

उदाहरण

सारी बिच नारी है कि, नारी बिच सारी है। 
सारी ही कि नारी है कि, नारी ही कि सारी है।।देख यशोदा शिशु के मुख में,  सकल विश्व की माया। 
क्षणभर को वह बनी अचेतन,हिल न सकी कोमल काया।।
मिस्टर बीन्स

मिस्टर बीन्स जयपुर में सरदार पटर मार्ग स्थित एक लाउंज रेस्तरां है। यह कॉफ़ी, चॉकलेट से बने वयंजन व हुक्का परोसते है। यह प्रतिष्ठान कॉलेज की भीड़ के बीच प्रसिद्ध है।
प्रक्रम प्रबन्धन

प्रक्रम प्रबन्धन (Process management) किसी औद्योगिक या व्यापारिक प्रक्रिया से सम्बन्धित प्रबन्धन (मैनेजमेंट) को कहते हैं।
अटेर विधानसभा क्षेत्र (मध्य प्रदेश)

See Also

अटेर
प्रेम चंद पाण्डेय

परिचय

प्रेम चंद पाण्डेय का जन्म १० अगस्त, १९४५ को उत्तर प्रदेश के आजमगढ़ के रामापुर गाँव में हुआ था। वे इलाहाबाद विश्वविद्यालय से क्रमशः विज्ञान, भौतिकी में स्नातक और परास्नातक हैं तथा यही से विज्ञान (इलक्ट्रोनिक्स भौतिकी में सूक्ष्म तरंग) में शोध भी किये है। भारतीय अंतरिक्ष अनुसंधान संगठन (इसरो) के अंतरिक्ष अनुप्रयोग केंद्र, अहमदाबाद में ये वरिष्ठ वैज्ञानिक पद पर कार्य कर चुके हैं और ये यहां के मौसमविज्ञान और महासागरीय विभाग के संस्थापक विभाग प्रमुख भी रहे हैं।। प्रोफेसर मुरली मनोहर जोशी द्वारा 2000 में श्रीगणेशित किये जाने के बाद केदारेश्वर(के.) बनर्जी वायुमंडलीय एवम महासागर अध्ययन केंद्र, इलाहाबाद विश्वविद्यालय को प्रारंभिक दिनों की अनुसंधान परियोजना अन्तर्गत कार्यरत प्रारंभिक अवस्था से लेकर 2009 में स्थाई शिक्षकों की नियुक्ति के साथ इलाहाबाद विश्विद्यालय का पूर्णतः स्थाई केंद्र हो जाने तक इसकी पूर्ण स्थापना प्रोफेसर प्रेमचंद पाण्डेय द्वारा ही की गयी। इसके अलावा भारतीय प्रौद्योगिकी संस्थान खड़गपुर के महासागर नदी वायुमंडल एवं भूमि केंद्र में 2005 से 2007 अतिथि आचार्य तथा 2007 से  31 अगस्त 2011 तक इमेरिटस आचार्य रहे  व् भारतीय प्रौद्योगिकी संस्थान भुवनेश्वर के भूमि महासागर व् जलवायु विज्ञान विद्यापीठ में सितम्बर, 2011 से  19 नवम्बर 2017 तक इमेरिटस आचार्य रहे तथा इनकी स्थापना में इनकी प्रमुख भूमिका रही है जो इनके भारत में महासागर, नदी, वायुमंडल, पृथ्वी, अंतरिक्ष विज्ञान और जलवायु विज्ञान क्षेत्र में अमूल्य योगदान को प्रमाणित करता है। पाण्डेय 20 नवम्बर 2017 को पुनः आई आई टी खडगपुर के महासागर नदी भूमि व वायुमण्डल केन्द्र मे अतिथि आचार्य नियुक्त  हुये|
सानोदा (ता. दहेगाम)

जनसंख्या

2001 की जनगणना के अनुसार साणोदा की जनसंख्या 5,078 है। जिस में 2,631 पुरुषो और 2,447 महिलाएँ हैं।
हिमायत सागर

इतिहास

यह जलाशय का निर्माण मूसी नदी की एक सहायक नदी इसी नदी पर १९२७ में पूरा किया गया, हैदराबाद के लिए पीने के पानी के स्रोत प्रदान करने और बार-बार बाढ़ से नगर को बचाने के लिए किया गया।
करघा

करघा एक प्रकार का कपड़ा बुनने का उपकरण है। किसी भी करघे का मूल उद्देश्य होता है धागों को तवान की स्थित में पकड़े रखना ताकी धागों की बुनाई करके कपड़ा बनाया जा सके। करघे की बनावट और कार्यप्रणाली भिन्न हो सकती है, लेकिन ये मूल रूप से एकसा कार्य करते हैं।

बुनाई

करघे में बुनाई की जाती है जब बुनने वाले धागों को बुने जाने बाले धागों से मिलाया जाता है।

हथकरघा

सबसे आरम्भिक करघे थे लकड़ी के ऊर्ध्वाधर-शाफ्ट करघे, जिसमें शाफ्ट पर हेड्डल लगे होते थे। तने धागे हेड्डल और हेड्डल के बीच के स्थान से एकांतर से गुजरते हैं, ताकि शाफ्ट को उठाने पर आधे धागें ऊपर उठें और शाफ्ट को नीचे करने पर वही धागे नीचे हों-जो धागे हेड्डल के बीच से गुजरते हैं वे एक स्थान पर रहते हैं।

विद्युत करघे

powerloom या विद्युत करघे विद्युत द्वारा चलते हैं तथा हाथ करघे के अपेक्षा तीव्रता से कार्य संपादित होता है
कैसावा

कैसावा एक प्रकार का कंद जिसका प्रयोग भोजन में किया जाता है। यह आकार में शकरकंद जैसा होता है।
नोंगखाइलेम वन्य जीवन अभयारण्य

वन्य जीवन

नोंगखाईलेम अभयारण्य में मेघालय के वनों के बहुत से मानव से अछूते भाग भी हैं।  इनमें से बहुत से भागों में जोंक आदि का बाहुल्य है। यहां बसने वाली ढेरों वन्य जीव प्रजातियों में से कुछ हैं रौयल बंगाल टाईगर, भारतीय सांड (बाइसन), हिमालयन काला भालू, क्लाउडेड लैपर्ड, आदि। इनके अलावा पक्षियों की भी बहुत सी रंगीन व शानदार प्रजातियां मिल जाती हैं जिनका निवास यहां के वनों की झाडियों व वृक्षों में है। इस तरह यह स्थान पक्षीदर्शियों के लिये भी वरदान है। इनमें से की प्रजातियां जैसे भूरी हौर्नबिल, मणिपुर बुश क्वैल, रूफ़स नेक्ड हार्नबिल, आदि हैं। बहुत से विदेशी प्रवासी पक्षी भी दूर क्षेत्रों या देशों से इस अभयारण्य में आते हैं। कीड़े और मकड़ियों की भी प्रजातियां यहां आम हैं।

पर्यटन

यह अभ्यारण्य प्रकृति की भव्यता के दर्शन करने का अनोखा स्थान है। इस अभयारण्य के भ्रमण करने का सर्वोत्तम समय है मार्च-अप्रैल के माह, क्योंकि इस अवधि में प्रवासी पक्षियों की ढेरों प्रजातियां यहां की शोभा बढाती हैं। यहां न केवल देश से वरन विदेशों से भी वन्य जीवन प्रेमियों का आगमन होता है। अभयारण्य में प्रवेश पूर्व नोंगपोह कार्यालय से वन रेंज अधिकारी से अनुमति लेनी होती है। अभयारण्य का स्थान एवं स्थिति आवाजाही की दृष्टि से सुलभ है एवं निकटवर्ती कस्बों या शिलांग आदि से सडक मार्ग द्वारा सुगम है।
यमन के प्रान्त

यमन में २१ प्रांत हैं जिन्हें मुहाफ़ज़ाह (अरबी: محافظة‎‎, अंग्रेज़ी: governorate) कहा जाता है, यानि वह क्षेत्र जो किसी राज्यपाल (governor) या हाफ़िज़ की निगरानी में रखे गए हों। इन प्रान्तों का ब्यौरा नीचे के विभाग दिया गया है। इन प्रान्तों को आगे ज़िलों में विभाजित किया जाता है, जिन्हें लेबनान में अरबी भाषा में 'मुदेरियाह' (مديرية‎, muderiah) कहते हैं। कुल मिलकर यमन में ३३३ ज़िले हैं, जो आगे २,२१० उपज़िलों में और फिर ३८,२८४ गाँवों में बंटे हैं।
ऊर्जा राज्यमंत्री, भारत सरकार

ऊर्जा राज्यमंत्री, भारत सरकार भारत सरकार में एक राज्य मंत्री हैं।
इस्लामी साहित्य

इस्लामी साहित्य इस्लाम के दृष्टिकोण से अथवा इस्लामी परिप्रेक्ष्यों के बारे में लिखा गया साहित्य है। यह किसी भी भाषा में लिखा गया हो सकता है। सुरुआती अध्ययनों में अरबी और फ़ारसी में इस्लाम के बारे में लिखा गया साहित्य ही इस्लामी साहित्य माना जाता था, बाद में इसे विस्तृत अवधारणा के रूप में देखा गया और गैर-मुस्लिम लेखकों द्वारा लिखा गया साहित्य भी इसमें शामिल किया जाता है। इसके लिए एक शब्द "अदब" भी है, हालाँकि अब इस शब्द का प्रयोग "साहित्य" के लिए होने लगा है। हाल में इस्लामी साहित्य के उपन्यासीकरण (अन्य माध्यमों में उपलब्ध सामग्री का उपन्यासों द्वारा प्रस्तुतीकरण) पर भी अध्ययन हुए हैं। और राष्ट्रवाद जैसी राजनीतिक अवधारणाओं के साथ संगतता के बिन्दुओं पर भी अध्ययन हुआ है।
वास्तुक

वास्तुक, वास्तुविद् या आर्किटेक्ट (Architect) वह व्यक्ति है, जो भाँति-भाँति की इमारतों की व्यापक संकल्पना और दूरगामी कल्पनायुक्त अभिकल्पना (डिजाइन) से संबंधित कलाओं और विद्याओं में दक्ष हो तथा नक्शे द्वारा या पैमाने द्वारा प्रतिरूप बनाकर त्रिविमितीय दृश्य वास्तु संबंधी अपने विचार व्यक्त करने में समर्थ हो और फिर अपनी अभिकल्पित इमारतों के निर्माण कार्य का यथोचित रूप से निरीक्षण करता हो, अथवा जो उत्कृष्ट कोटि के भवन और उनके पर्यावरण तैयार करने में आस्था रखते हुए वास्तुकला को यथोचित रूप में समझता और काम में लाता हो तथा भवनों के अभिकल्पन और उनकी रचना के निर्देशन का भलीभाँति व्यवसाय करता हो।
२३६२ ईसा पूर्व

२३६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अरुणा कपूर

एक हिन्दी साहित्यकार।
और भी ग़म हैं ज़माने में

और भी ग़म हैं ज़माने में १९८० के दशक के आरम्भिक सालों में एक भारतीय टेलिविज़न धारावाहिक था जो दूरदर्शन पर प्रसारित किया जाता था। इसकी ३२ कड़ियाँ प्रसारित हुई जिनमें मनोरंजन और सामाजिक शिक्षा का मिश्रण हुआ करता था। हर दो सप्ताह में एक बार प्रसारित होने वाले इस धारावाहिक की हर किश्त में एक सामाजिक बुराई लेकर उसपर आधारित कहानी बनाई जाती थी। इस टी वी शृंखला का नाम कवि फ़ैज़ अहमद फ़ैज़ की प्रसिद्ध कृति 'और भी दुख हैं ज़माने में' के शीर्षक में एक शब्द बदलकर रखा गया था जिसमें शायर अपनी प्रेमिका को समझाता है कि वह उसपर पूरा ध्यान नहीं दे पा रहा क्योंकि आसपास के दुख और अन्याय को देखकर उसका मन विचलित हो उठता है।
छत्तीसगढ़ स्वामी विवेकानन्द तकनीकी विश्वविद्यालय

सीएसवीटीयू कार्य परिषद

छत्तीसगढ़ विधानसभा ने २५ जुलाई २०१४ को सीएसवीटीयू अधिनियम २००४ में संशोधन करते हुए कार्य परिषद में सदस्यों की संख्या ३२ से घटाकर सीधे ११ कर दी। इसमें सात पद पदेन हैं, जिनमें वित्त, तकनीकी शिक्षा, तकनीकी शिक्षा संचालनालय के अधिकारी शामिल हैं। बाकी बचे ४ पदों में से एक पद विधानसभा के नामित सदस्य और एक संबद्ध कॉलेज के प्राध्यापक के लिए सुरक्षित रखा गया है।

डॉ वर्मा कुलपति नियुक्त

कुलाधिपति बलराम दास टंडन ने चयन समिति की अनुशंसा पर कुलपति पद पर २६ अगस्त २०१५ को राष्ट्रीय प्रौद्योगिकी संस्थान, रायपुर में प्रोफेसर डॉ मुकेश कुमार वर्मा की सीएसवीटीयू का कुलपति नियुक्त किया। डॉ वर्मा ने ३ सितंबर को दुर्ग संभागायुक्त अशोक अग्रवाल से कुलपति का पदभार ग्रहण किया।
जीना मरना तेरे संग

संक्षेप

अमर (संजय दत्त) करोड़पति का पुत्र है। आशा (रवीना टंडन) द्वारा उसे सार्वजनिक रूप से चाटा मारने के लिए वह बदला लेने का फैसला करता है। लेकिन बाद में उससे प्यार करने लगता है। वह अपने पिता के बारे में सच्चाई भी जानता है।
किन्शुक महाजान

व्यक्तिगत जीवन

महाजन ने एक हिंदी फिल्म दिल्ली हाइट्स में एक छोटी सी भूमिका निभाई थी। उन्होंने डिज़्नी चैनल के सीरियल धूम माचाओ धूम में भी काम किया। जहां वह सोनी टीवी में कज्जल में मुख्य नेतृत्व के रूप में देव खेला अधिराज. वह की भूमिका निभाई. उन्होंने यह भी बौस्च & लोम्ब, एफडीडीआई के लिए वाणिज्यिक, मॉडलिंग और प्रिंट मॉडलिंग के लिए एयरटेल, नोकिया, ब्रिटिश काउंसिल, पेदिग्री और जी-एन-ए-टी किया है। उसकी सफलता में सपना बाबुल का अपने रणवीर राजवंश की भूमिका ... बिदाइ के साथ आया था, एक धारावाहिक के चार पात्र के रूप में, तीन अन्य अंगद हसिजा, पारुल चौहान और सारा खान द्वारा खेला जा रहा है। २०१० में वह चंद छुपा बादल में के कलाकारों में शामिल हो गए जहां वह नेहा सरगम विपरीत वीरेन सूद की प्रमुख भूमिका निभाई.
२०११ में, वह स्टार प्लस के रियलिटी शो, जी ले ये पाल का हिस्सा था, उदयपुर छह टीवी कलाकार और छह आम के साथ गोली मार दी. वर्तमान में वह अफसर बिटिया में काम कर रहा है जहां वह पिन्तू सिंह की मुख्य भूमिका निभा रहा है।
डांग जिला

विवरण

यह क्षेत्र पश्चिमी घाट की उत्तरी दिशा में है। इसके उत्तर और पश्चिम में तापी, नवसारी, वलसाड तथा दक्षिण और पूर्व में नंदुरबार तथा नासिक जिले हैं। इनका केंद्रीय नगर अहवा है। पर्वतीय सँकरा क्षेत्र होने के कारण यहाँ रागी तथा अन्य धान उत्पन्न होते हैं। पहले यह गुजरात की छोटी-छोटी देशी रियासतों के समूह में था। १९४९ ई. में बंबई राज्य में इसका विलय हुआ और १९६० ई. में गुजरात राज्य बनने पर यह उसमें सम्मिलित हो पाया। इस जिले में ७२ प्रतिशत आदिवासी हैं। शबरीधाम, सापुतारा, महाल, डोन, पंपा सरोवर, पूर्णा वन्यजीव अभयारण्य यहां के प्रमुख पर्यटन स्थल है।
होन्डा सिटी

होन्डा सिटी जपानी कार निर्माता होन्डा की दक्षिण एशीया मे बिकने वाली एक सेडान शैली की कार है।
२५९६ ईसा पूर्व

२५९६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५९६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।